钦定古今图书集成/方舆汇编/职方典/第1329卷 > 惠州府祠庙考 府志
## 钦定古今图书集成/方舆汇编/职方典/第1329卷 > 惠州府祠庙考 府志

本府。〈归善县附郭。〉

风云雷雨山川坛　明洪武初，立坛于南关。中为风云雷雨神，左为山川神，右为城隍神，木主，并南向。“《仪注》：岁以春秋二仲月，于祭社稷之明日祭之。”

社稷坛　“明洪武初，立坛于府北关三里，左社右稷，石并北向。岁以春秋二仲上戊日祭。郡厉坛　明洪武初，立坛于府城外二里，奉城隍神主之，设无祀鬼神牌，左右向。岁三祭，春清明，秋七月望，冬十月朔，明有《钦定祝文》。”

城隍庙　：在府署西二仲。合祭于风云、雷雨、山川坛。郡厉岁三祭，皆奉神主之。

景贤祠　在府城西丰湖上，故东岳庙地。嘉靖初，提学魏校毁东岳祠，知府顾遂以建周元公祠。丙申，知府史立模以罗从彦配，改名“崇道祠。” 何元述记。万历三年，郡守以原祀“会英祠。” 唐张锡，宋杨万里、陈鹏飞、陈次升、吴潜、文天祥，明王守仁与元公合祀，更今名。岁以春秋二仲望日祭。

“会英祠　” 久废，主并祀于景贤。

野吏祠　在府治东北隅城上，祀宋陈尧佐。明成化中，徙建元妙观左。弘治丙寅，同知雷复复之。岁以三月三日、九月九日祭之。

东坡祠　即白鹤峰故居。宋苏轼谪惠时，卜筑于此，再徙昌化，留家于其间，独与子过渡海。后人因其居肖像祀之，以唐庚、苏过配。明嘉靖丙戌，知府顾遂建；丙申，增以苏辙；丙辰，通判吴普重修。杨载鸣《记》。

孤忠祠　在崇道祠后，祀明监察御史王度。嘉靖丙戌，知府顾遂建。丙申，知府史立模以明谅江判官刘简合祀，改曰“表忠。” 万历四年，改建超然亭下。

彭令公祠　在白鹤峰。祀知县彭长臣。事详《本传》。

殷都宪祠　在元妙观左。旧祀都御史殷正茂，以参议顾养谦配，以报其有平寇功也。

顾公祠　在南隅社学，祀知府顾言、参议顾养谦。有郡人叶梦熊《记》。

文昌祠　在府治左。明万历十三年，知府黄时雨建。

汉寿亭侯庙　在府治南。旧庙基，改社学，知府黄时雨复建为庙。

县城隍庙　在辅阳门内，右知县林民止建。博罗县

风云雷雨山川坛　在县西一里。

社稷坛　在县北二里

邑厉坛　在县北三里

城隍庙　在县西二十步。明洪武二年，知县阎义重建。

豫章祠　在县西北五十步。明提学副使魏校改华光庙为“豫章书院” ，祀宋罗从彦，岁以春秋二仲月祭。

郑令公祠　在县儒学之东。宋治平间，郑勋为邑宰，士民思之，故立祠以祀。今废。

孝女祠　在县西五十里。按孝女，梁大同中沙河民陈志年八十，独一女。志卒，女哀毁过甚，葬毕亦卒。广州刺史萧誉为之祠曰“孝女。” 南汉封昌福夫人，祷雨有应，见《一统志》。明嘉靖间，提学副使魏校始正其名曰孝女祠。翟宗鲁增建门宇，叶春及复祀田，俱有记。

长宁县

风云雷雨山川坛　在东门外一里。

社稷坛　在西门外一里。

邑厉坛　在西门外二里。

城隍庙　在县治东。明万历元年，知县陈仲立建。

报恩祠　：在县清贵都雪峒。乡民请建，以祀明南赣巡抚李棠、兵备副使刘稳。

永安县

风云雷雨山川坛　在南门外渡河二里。社稷坛　在北门外一里。

邑厉坛　在北门外

城隍庙　在分司东

海丰县

风云雷雨山川坛　在县西南二里。

社稷坛　在县西北二里。

邑厉坛　在县东北二里。

城隍庙　在县治西，深广各八丈。明洪武四年，县丞吕诩、永乐九年主簿卢景清修。弘治八年知县刘璿复修葺。

郑邑簿祠　在学内，旧为宋主簿郑梦翊祠，宋人，郡博士《纪善》记。

表忠祠　在县五坡岭，祀宋丞相文天祥，以行府僚属邹凤、陈龙复、刘子俊、杜浒、萧明哲、张唐、熊桂、林奇、吴希奭、陈子全、徐榛、萧资从祀。正德丙子，提学副使章拯建，明大学士方献夫记。

皇清康熙四年，知县阮士鹏修之，后圮知县范逢春。

继修

龙川县

风云雷雨山川坛　在县南三里。

社稷坛　在城西一里

邑厉坛　在县北一里

城隍庙　在县西大街。明洪武八年，典史黄九成建。永乐十年，知县费思铭修。

二贤祠　在县东五里。祀宋苏辙、陈次升。景定癸亥，郡守彭亿始建。明成化中改建。

洪令公祠　在县治仪门左，祀明知县洪祉。旧祠在县西，弘治间建，嘉靖二年，知县韦邦宪迁于今所。

长乐县

风云雷雨山川坛　在县西一里。

社稷坛　在城西一里

邑厉坛　在县西北一里。

城隍庙　在县西青源门内。明洪武四年，主簿李仁建。永乐九年，典史黄必贵重建。

兴宁县

风云雷雨山川坛　在城南一里。

社稷坛　在西河外半里。

邑厉坛　在县北一里

城隍庙　在县东南。明洪武四年，知县周仕贵建。正德戊寅，知县祝允明重修。

罗学士祠　名探花祠，在县墨池上。《惠大记》云：“明洪武间废于兵” ，今遗址髣髴犹存。连平州。

风云雷雨山川坛　在城西郊二里许。

社稷坛　在城北郊

州厉坛　在城西郭隅

城隍庙　：在城内西街。

关王庙　：在城东镇连门外。知州牟应受捐俸建。

天妃宫　：在城内分司之左。

河源县

风云雷雨山川坛　在县西二里。

社稷坛　在县西北一里。

邑厉坛　在县西北一里。

城隍庙　在县治左。明洪武八年，知县马仕彪建。

和平县

风云雷雨山川坛　在县东一里。

社稷坛　在县西二里

邑厉坛　在县北一里

城隍庙　在城外西南一里。明嘉靖二年，知县刘珙建。十二年，知县梁鼒以庙不当在城外，欲改建城北，不果。二十四年，知县周隆盛重修。王新建祠　在县治北。明嘉靖五年，知县刘琰建。祀明都御史王守仁。春、秋二仲月丁后二日祭。

保惠祠　在县学内左。明嘉靖四年邑人建，祀知县刘琰。后以琰入祀名宦，祠遂废。归善黄锦《记》。